CELEX: 62013CN0456
Language: el
Date: 2013-08-09 00:00:00
Title: Υπόθεση C-456/13 P P: Αναίρεση που άσκησαν στις 9 Αυγούστου 2013 η T&L Sugars Ltd και Sidul Acucares, Unipessoal Lda κατά της αποφάσεως που εξέδωσε το Γενικό Δικαστήριο (πέμπτο τμήμα) στις 6 Ιουνίου 2013 στην υπόθεση T-279/11, T&L Sugars Ltd και Sidul Acucares, Unipessoal Lda κατά Ευρωπαϊκής Επιτροπής

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/16
            
         Αναίρεση που άσκησαν στις 9 Αυγούστου 2013 η T&L Sugars Ltd και Sidul Acucares, Unipessoal Lda κατά της αποφάσεως που εξέδωσε το Γενικό Δικαστήριο (πέμπτο τμήμα) στις 6 Ιουνίου 2013 στην υπόθεση T-279/11, T&L Sugars Ltd και Sidul Acucares, Unipessoal Lda κατά Ευρωπαϊκής Επιτροπής
   (Υπόθεση C-456/13 P P)
   2013/C 325/27
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσες: T&L Sugars Ltd, Sidul Acucares, Unipessoal Lda (εκπρόσωποι: D. Waelbroeck, avocat, D. Slater, Solicitor)
   
      Αντίδικοι κατ’ αναίρεση: Ευρωπαϊκή Επιτροπή, Συμβούλιο της Ευρωπαϊκής Ένωσης, Γαλλική Δημοκρατία
   
      Αιτήματα των αναιρεσειουσών
   
   Οι αναιρεσείουσες ζητούν από το Δικαστήριο:
   
               —
            
            
               να κρίνει την αίτηση αναιρέσεως παραδεκτή και βάσιμη·
            
         
               —
            
            
               να αναιρέσει την απόφαση του Γενικού Δικαστηρίου της 6ης Ιουνίου 2013 στην υπόθεση T-279/11 (αναιρεσιβαλλόμενη απόφαση) στο μέτρο που κρίθηκε απαράδεκτη η προσφυγή ακυρώσεως την οποία είχαν ασκήσει και, ως εκ τούτου, απορρίφθηκε η ένστασή τους περί ελλείψεως νομιμότητας·
            
         
               —
            
            
               να αναπέμψει την υπόθεση ενώπιον του Γενικού Δικαστηρίου προκειμένου αυτό να την επανεξετάσει επί της ουσίας·
            
         
               —
            
            
               να καταδικάσει την Επιτροπή σε όλα τα δικαστικά έξοδα ενώπιον του Δικαστηρίου.
            
         
      Λόγοι αναιρέσεως και κύρια επιχειρήματα
   
   Προς στήριξη των αιτημάτων τους, οι αναιρεσείουσες προβάλλουν τους εξής λόγους:
   
               1)
            
            
               το Γενικό Δικαστήριο υπέπεσε σε πλάνη περί το δίκαιο καταλήγοντας στο συμπέρασμα ότι οι προσβαλλόμενοι κανονισμοί περιελάμβαναν εκτελεστικά μέτρα κατά την έννοια του άρθρου 263, παράγραφος 4, ΣΛΕΕ·
            
         
               2)
            
            
               το Γενικό Δικαστήριο υπέπεσε σε πλάνη περί το δίκαιο καταλήγοντας στο συμπέρασμα ότι ο κανονισμός 393/2011 (1) δεν τις αφορούσε ατομικά·
            
         
               3)
            
            
               το Γενικό Δικαστήριο υπέπεσε σε πλάνη περί το δίκαιο απορρίπτοντας την ένστασή τους περί ελλείψεως νομιμότητας, λόγω των προηγούμενων σφαλμάτων του υπό 1 και 2 ανωτέρω.
            
         Για τους λόγους αυτούς, ζητούν από το Δικαστήριο (i) να αναιρέσει την απόφαση του Γενικού Δικαστηρίου στο μέτρο που κρίθηκε απαράδεκτη η προσφυγή ακυρώσεως την οποία είχαν ασκήσει και, ως εκ τούτου, απορρίφθηκε η ένστασή τους περί ελλείψεως νομιμότητας και (ii) να αναπέμψει την υπόθεση ενώπιον του Γενικού Δικαστηρίου.
   
      (1)  Εκτελεστικός κανονισμός (ΕΕ) 393/2011 της Επιτροπής, της 19ης Απριλίου 2011, σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από την 1η έως τις 7 Απριλίου 2011 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά (ΕΕ L 104, σ. 39).